آلمانیانین قوزئی رن وستفالیا ایالت مجلیسین‌ده اورک سکته‌سی گئچیره‌ن آلمانیا اوچون آلتئرناتیو (آف‌د) پارتیسی ملت وکیلی یاردیمچیسینین حیاتینی قورتاران تورک ملت وکیلی سردار یوکسل، اؤلکه‌ده قهر‌مان اعلان ائدیلدی.
ساغلیق بیلیملری ماذونو اولان و داها اول بیر خسته‌خانادا خسته باخیجی اولاراق دا چالیشان سوسیال دموکرات پارتیسی ملت وکیلی یوکسل،
"من قهرمان دئییلم، ساده‌جه اینسان‌لیق وظیفه‌می یئرینه یئتیردیم" دئدی.
یوکسل،
"بو حادثه‌نین مئدیادا یاییلماسی منی بیر آز تعجبلندیردی، گؤزله‌میردیم. اینسان‌لیق وظیفه‌میزی یئرینه یئتیردیم. دئمک کی موحیط ائله دییشمیش کی نورمال بیر اینسان‌لیق وظیفه‌سی ده بئله بؤیوک یانقی یارادابیلیر" شکلینده دانیشدی.
یوکسل، مجلیس‌ده باش وئره‌نلری بو سؤزلرله آنلاتدی:
"دونن (ایکی گون اؤنجه) گون‌اورتادان سونرا کمیسیون ایشلرینه باشلادیق. ۱۰.جو ماده‌یه گلدیک‌ده تام قارشیم‌دا اوتوران آف‌د عضوو اوچ دؤرد آددیم آتدی و یئره دوشدو. دورومون جیدیلیگینی آنلادیم و قارشی طرفه قاچدیم. نفسی و اورک دؤیونتولری دورموشدو. حیاتی تهلوکه‌سی اولدوغونو آنلاییب بیر نئچه ثانیه ایچین‌ده اورک ماساژینا باشلادیم. اسکیدن طب باجیسی اولان ف‌دپ ملت وکیلی سوزاننا شنایدر، صنعی تنفس وئریب، من ده اورک ماساژی ائتدیم. ۱۰-۱۲ دقیقه بئله داوام ائتدی و آمبولانس گلینجه آییلمیش شکیل‌ده دکترا تسلیم ائتدیک".
یوکسل،
"منی تعجبلندیر‌ن ایستر تورک، ایسترسه ده آلمانلاردان "عیرق‌چی بیر هاوادا سیزین بو داورانیشینیز اینسان‌لیق آدینا قورور وئریجی" طرزی یوزلرجه مئساژ گلدی. منی قهر‌مان کیمی گؤردولر، آنجاق من قهر‌مان دئییلم. دینی، دیلی، عیرقی، سیاسی فیکری نه اولورسا اولسون هئچ بیریمیزین اینسان اولدوغوموزو اونوتمامامیز لازیم‌دیر" شکلینده دانیشدی.
